b'\n_START_ARTICLE_\nHMS Revenge (06)\n_START_SECTION_\nSotien v\xc3\xa4linen aika\n_START_PARAGRAPH_\nTammikuussa 1920 HMS Revenge siirrettiin 1. Taistelulaivaviirik\xc3\xb6n mukana V\xc3\xa4limerelle. HMS Revenge yhdess\xc3\xa4 HMS Ramilliesin kanssa siirrettiin kes\xc3\xa4kuussa Ismidiin Turkin ja Kreikan v\xc3\xa4lisen kriisin takia. Alukset tukivat kreikkalaisia joukkoja. 1. Taistelulaivaviirikk\xc3\xb6 ja sen mukana HMS Revenge siirrettiin Mustalle merell\xc3\xa4 hein\xc3\xa4kuussa Mudanian piirityksen aikana valvomaan Britannian etuja alueella. T\xc3\xa4m\xc3\xa4n j\xc3\xa4lkeen alus palasi Atlantin laivastoon._NEWLINE_HMS Revenge palasi V\xc3\xa4limerelle sisaralustensa HMS Ramilliesin, HMS Resolutionin sek\xc3\xa4 HMS Royal Sovereignin kanssa tammikuussa 1922 alueen uuden kriisin vuoksi. HMS Revengen tukikohtana kriisin ajan oli Konstantinopoli ja Dardanellit ja alus palasi Atlantille seuraavana vuonna._NEWLINE_HMS Revengeen asennettiin pari 4 tuuman ilmatorjuntatykki\xc3\xa4 kolmituumaisten rinnalle huhti-toukokuussa 1925._NEWLINE_HMS Revenge poistettiin palvelusk\xc3\xa4yt\xc3\xb6st\xc3\xa4 11. tammikuuta 1928 ja siirtyi modernisoitavaksi Devonportin telakalla ja palasi palvelusk\xc3\xa4ytt\xc3\xb6\xc3\xb6n 2. tammikuuta 1929 palvelukseen ja siirtyi maaliskuussa V\xc3\xa4limeren laivastoon. Aluksen kotisatamana oli Aleksandria 1935 alkaneen toisen Italian ja Abessinian v\xc3\xa4lisen sodan vuoksi._NEWLINE_Modernisoinnin aikana alukseen asennettiin toinen pari 4 tuuman ilmatorjuntatykkej\xc3\xa4 sek\xc3\xa4 HACS Mk I asennettiin maston huippuun. Kaksi 6-tuumaista poistettiin etukannelta ja savupiippuun asennettujen etsint\xc3\xa4valojen tasanne muotoiltiin uudelleen._NEWLINE_Huollossa ollessaan toukokuusta marraskuuhun 1931 takimmaiset torpedoputket poistettiin, yksi kahdeksanputkinen 2 paunan ilmatorjuntatykki asennettiin aluksen vasemmalle laidalle savupiipun kohdalle ja lentokoneiden l\xc3\xa4ht\xc3\xb6alusta poistettiin X-tornin p\xc3\xa4\xc3\xa4lt\xc3\xa4. B-tornin p\xc3\xa4\xc3\xa4ll\xc3\xa4 ollut lentoonl\xc3\xa4ht\xc3\xb6 alusta poistettiin vuosien 1933-1934 vaihteessa._NEWLINE_Alus poistettiin seuraavan kerran palveluksesta 6. helmikuuta 1936, jolloin aloitettiin seuraava modernisointi Portsmouthissa. Modernisointi valmistui maaliskuussa 1937 ja HMS Revenge palasi palvelukseen 1. kes\xc3\xa4kuuta 1. Taistelulaivaviirikk\xc3\xb6\xc3\xb6n Suureen laivastoon._NEWLINE_HMS Revengeen asennettiin 1939 nelj\xc3\xa4 kaksiputkista 4-tuumaista Mk XIX ja poistettiin yksiputkinen nelituumainen. Lis\xc3\xa4ksi asennettiin toinen 2 paunainen kahdeksanputkinen ilmatorjuntatykki sek\xc3\xa4 kaksi puolen tuuman konekiv\xc3\xa4\xc3\xa4ri\xc3\xa4. Alukselle asennettu HACS Mk I korvattiin HACS Mk III:lla ja toinen asennettiin takimmaiselle sillalle. Alukseen asennettiin my\xc3\xb6s savunohjain ja etummaiset torpedoputket poistettiin.\n_START_SECTION_\nToinen maailmansota\n_START_PARAGRAPH_\nToisen maailmansodan syttyess\xc3\xa4 HMS Revenge oli vanhentunut ja siten hidas taistelulaivaksi ja siten se olikin sijoitettu Kanaalin laivastoon Portlandiin torjumaan mahdollista maihinnousua. Alus kuitenkin siirrettiin 1. lokakuuta Etel\xc3\xa4-Atlantille saksalaisten saarronmurtajien toiminnan est\xc3\xa4miseksi. Siirto kuitenkin peruttiin v\xc3\xa4litt\xc3\xb6m\xc3\xa4sti ja sen k\xc3\xa4skettiin liitty\xc3\xa4 3. Taistelulaivaviirikk\xc3\xb6\xc3\xb6n Pohjois-Atlantin saattueteht\xc3\xa4viin Halifaxiin. Sen palvelusteht\xc3\xa4v\xc3\xa4t koostuivatkin Atlantin saattueiden suojaamisesta aina elokuuhun 1940 yhdess\xc3\xa4 sisaraluksensa HMS Resolutionin kanssa._NEWLINE_HMS Revengen miehist\xc3\xb6 nousi 3. hein\xc3\xa4kuuta 1940 ranskalaiseen taistelulaivaan Paris, sukellusveneisiin Thames ja Surcouf sek\xc3\xa4 muihin ranskalaisiin sotalaivoihin, jotka vallattiin brittil\xc3\xa4isiss\xc3\xa4 satamissa Ranskan antautumisen j\xc3\xa4lkeen. Ollessaan saattueen mukana Halifaxissa HMS Revenge vahingossa t\xc3\xb6rm\xc3\xa4si ja upotti kanadalaisen Battle-luokan raivaajan HMCS Ypresin._NEWLINE_HMS Revenge sijoituspaikka vaihdettiin elokuussa 1940 Plymouthiksi ja j\xc3\xa4lleen syyn\xc3\xa4 oli pelko saksalaisten mahdollisesta maihinnoususta. Osana palvelustaan alus k\xc3\xa4vi tulittamassa Cherbourgia 11. lokakuuta 120 15 tuuman tykinlaukauksella 9 mailin et\xc3\xa4isyydelt\xc3\xa4. Marraskuussa alus palasi Pohjois-Atlantille, jossa se otti osaa saksalaisen taistelulaivan Bismarckin mets\xc3\xa4stykseen._NEWLINE_Aluksesta poistettiin vuoden 1941 lopulla puolen tuuman konekiv\xc3\xa4\xc3\xa4rit ja niiden tilalle asennettiin kymmenen 20 millimetrin ilmatorjuntatykki\xc3\xa4. Samalla asennettiin B- ja X-tornien p\xc3\xa4\xc3\xa4lle kaksi neliputkista 2 paunaista. Ilma- ja merivalvontatutkat asennettiin samoin kuin tulenjohdon tarvitsemat j\xc3\xa4rjestelm\xc3\xa4t._NEWLINE_HMS Revenge valittiin l\xc3\xa4hetett\xc3\xa4v\xc3\xa4ksi It\xc3\xa4iseen laivastoon elokuussa 1941. Intian valtamerell\xc3\xa4 alus suojasi saattueita ja syyskuussa 1943 alus palasi Englantiin, jossa alus siirrettiin reserviin ja toisarvoisiin teht\xc3\xa4viin. Alus oli n\xc3\xa4iss\xc3\xa4 teht\xc3\xa4viss\xc3\xa4 sodan lopun, lukuun ottamatta matkaa Maltalle marraskuussa 1943. Matkalla matkustajana oli p\xc3\xa4\xc3\xa4ministeri Winston Churchill, joka oli menossa liittoutuneiden sodanjohdon kokoukseen Teheraniin._NEWLINE_Kaksi etummaista 6 tuuman tykki\xc3\xa4 kummaltakin kyljelt\xc3\xa4  poistettiin 1943._NEWLINE_Palattuaan purjehdukselta HMS Revenge liitettiin Portsmouthiin sijoitettuihin aluksiin tammikuussa 1944. Aluksen p\xc3\xa4\xc3\xa4aseistus poistettiin toukokuussa 1944 ja aseet siirrettiin varastoon k\xc3\xa4ytett\xc3\xa4v\xc3\xa4ksi vaihtoputkina Normandian maihinnousussa.\n_START_SECTION_\nSodan j\xc3\xa4lkeen\n_START_PARAGRAPH_\nHMS Revenge liitettiin 17. joulukuuta osaksi koulutuskeskus HMS Imperieusea. Aluksesta poistettiin 1945 kaikki kevyet ilmatorjuntatykit, kun se siirrettiin satamapalvelukseen koulutuskeskuksena._NEWLINE_Alus oli osa koulutuskeskusta, kunnes sijoitettiin poistolistalle 8. maaliskuuta 1948. Hein\xc3\xa4kuussa alus siirrettiin BISCOlle ja allokoitiin T W Ward & Companylle romutettavaksi. Alus saapui Inverkeithiin 5. syyskuuta 1948.'